Publication: Magyar Közlöny
Issue: MK-2010-147 (Year: 2010, Number: 147)
Era: contemporary
Section: 1992. évi XXIII. törvény, illetve a Munka Törvénykönyvérõl szóló 1992. évi XXII. törvény rendelkezéseit kell megfelelõen
Paragraph Index: 119

9. A Köztársasági Elnöki Hivatal a köztársasági elnök munkaszervezete, mely – az Alkotmány, a vonatkozó törvények és egyéb jogszabályok rendelkezéseinek megfelelõen – segíti a Köztársasági Elnököt feladatainak ellátásában. Ennek keretében különösen: – szakmai segítséget nyújt a köztársasági elnök hatáskörei gyakorlásához; – hivatalos kapcsolatot tart az érintett közjogi méltóságokkal, hivatalos szervekkel, társhatóságokkal; – ellátja a Köztársasági Elnökség fejezeti gazdálkodási, mûködési, általános igazgatási, valamint közszolgálati ügyeinek intézését; – részt vesz a köztársasági elnök hivatalos belföldi és külföldi programjainak elõkészítésében és lebonyolításában; – részt vesz a hivatalos szerveket, médiát, állampolgárokat érintõ hivatalos kapcsolattartásban, tájékoztatásban, levelezésben; – a jogszabályoknak megfelelõen biztosítja a személyes adatok védelmét, az állami és szolgálati titok védelmét, szolgáltatja a közérdekû adatokat, üzemelteti a Köztársasági Elnöki Hivatal honlapját; – ellátja a Sándor-palota és az elnöki rezidencia kezelésével, fenntartásával és üzemeltetésével járó feladatokat; – a jogszabályoknak megfelelõen ellátja a volt köztársasági elnökök szolgálati lakásának kezelésével járó feladatokat; – a törvénynek megfelelõen kétfõs titkárságot tart fent a volt köztársasági elnökök részére.

Source: https://magyarkozlony.hu/hivatalos-lapok/130fdd8be54ef319646fb7975f28a054494ac7c5/dokumentumok/a29078e80968acc4ed6540e501b815a16e0cbf33/letoltes